kardosdrur/scandi-wiki huggingface dataset:
Apocalyptica

Apocalyptica er et finsk metal-band stiftet i 1993 i Finland. Bandet bestod oprindeligt udelukkende af fire cellister, alle klassisk uddannede. Gruppen har haft skiftende besætninger, og siden 2003 har gruppen også inkluderet en trommeslager. Deres debutalbum, Plays Metallica by Four Cellos består af otte coverversioner af Metallica-sange udelukkende spillet på celloer. På deres andet album Inquisition Symphony blev der føjet covernumre til af Faith No More, Sepultura og Pantera. Albummet Cult fulgte atter i samme musikstil som de to forrige.

Medlemmer 
 Eicca Toppinen – Cello
 Paavo Lötjönen – Cello
 Perttu Kivilaakso – Cello
 Mikko Sirén – Trommer

Diskografi 
 Plays Metallica by Four Cellos (1996)
 Inquisition Symphony (1998)
 Cult (2000)
 Cult Special Edition (2001)
 Best of Apocalyptica (2002) (Japan only)
 Reflections (2003)
 Reflections Revised (2003)
 Apocalyptica (2005)
 Amplified / A Decade of Reinventing the Cello (2006)
 Worlds Collide (2007)
 7th Symphony (2010)
 Shadowmaker (2015)
 Cell-0 (2020)

Singler 
 Apocalyptica (1996)
 Harmageddon (1998)
 Path Vol. 2 (2001)
 Hope Vol. 2 (2002)
 Faraway Vol. 2 (2003)
 Seemann (2003)
 Bittersweet (2004)
 Wie weit/How far/En Vie (2005)
 Life Burns! (2005)
 Repressed (2006)

Apocalypticas coverede bands 
 Metallica
 Edvard Grieg
 Pantera
 Rammstein
 Sepultura
 Slayer
 Faith No More
 Emigrate
 Sabaton

Musikgrupper fra Finland
Har spillet på Roskilde Festival
Musikgrupper fra 1993
Adolph Rickenbacker

Adolph Rickenbacker (1. april 1886 – marts 1976) var grundlæggeren af det amerikanske firma Rickenbacker, der bl.a fremstiller elektriske guitarer og basguitarer. 

Han emigrerede fra Schweiz til USA som barn og bosatte sig i 1928 i Los Angeles. Han forengelskede sit navn fra Adolph Rickenbacher til Adolph Rickenbacker dels grundet de generelt anti-tyske følelser efter første verdenskrig, men også på grund af hans fætter Eddie Rickenbackers succes som flyver-es. 

Guitarproducenter
Erhvervsfolk fra USA
Musikfolk fra USA
Kigali

Kigali er hovedstaden i Rwanda og har  indbyggere. Byen blev grundlagt i 1907 under tysk kolonistyre. Da Rwanda i 1962 blev uafhængigt, blev Kigali hovedstad. Byen ligger imellem 1.433 og 1.645 meters højde.

Referencer

Eksterne henvisninger
DADGAD

DADGAD er en stemning af guitarens strenge. I stedet for den normale EADGBE stemning, stemmes guitaren til D-A-D-G-A-D. Dette gøres ved at stemme den første og sjette streng en hel tone ned fra E til D, og at stemme den anden streng en hel tone ned fra B til A.

DADGAD blev populariseret af den britiske folk guitarist Davey Graham. Graham brugte stemningen når han spillede keltisk musik. De første guitarister som spillede irsk folkemusik, som brugte stemningen var Mícheál Ó Domhnaill og Dáithí Sproule; i dag bruges den meget ofte i den genre. Grunden til at DADGAD passer godt til keltisk musik er, at den benytter sig af et antal forskydelige akkorder som bibeholder åbne strenge som spilles som borduntoner på enten bas- eller diskantstrengene, som så frembringer toner som nærmer sig tonerne i traditionel keltisk pibemusik.
Blandt andre som har brugt stemningen kan nævnes Pierre Bensusan, Bert Jansch, Richard Thompson, Soig Siberil, Gilles Le Bigot og Paul McSherry.

DADGAD stemning blev også brugt af Jimmy Page fra Led Zeppelin i de sene 60'ere og tidlige 70'ere. På bandets eponyme første album brugte han denne guitarstemning til at spille Black Mountain Side, et nummer som var stærkt inspireret af Bert Janschs tidligere arrangement af en irsk sang kaldet Blackwater Side (selvom Jansch faktisk brugte en mere simpel 'drop D' stemning). Page genbrugte senere DADGAD stemningen i sangen Kashmir, som var med på bandets sjette album Physical Graffiti.

Guitarstemninger

ru:Гитарный строй#Строй «DADGAD»
Tuning

Tuning har flere betydninger:

 Man kan tune en knallert eller lignede, hvilket medfører at den kan køre hurtigere. Dette er dog oftest ulovligt. Se Tuning (køretøjer).
 Tuning er også et udtryk for en måde, at stemme en guitar på. Se Guitartuning.
Sønderborg Kommune (1970-2006)

Sønderborg Kommune i Sønderjyllands Amt blev dannet ved kommunalreformen i 1970. Ved strukturreformen i 2007 blev den udvidet til den nuværende Sønderborg Kommune ved indlemmelse af Augustenborg Kommune, Broager Kommune, Gråsten Kommune, Nordborg Kommune, Sundeved Kommune og Sydals Kommune.

Tidligere kommuner 
Sønderborg havde været købstad, men det begreb mistede sin betydning ved kommunalreformen, hvor 2 sognekommuner blev lagt sammen med Sønderborg købstad til Sønderborg Kommune:

Hertil kom en ejendom og en vejstrækning fra Sottrup Sogn i Sundeved Kommune. Derimod afgav Dybbøl Sogn en ejendom og en vejstrækning  i Stovgård ejerlav til Sundeved Kommune. Desuden afgav Ulkebøl Sogn en del af Vollerup ejerlav til Augustenborg Kommune.

Sogne 
Sønderborg Kommune bestod af følgende sogne, alle fra Als Sønder Herred undtagen Dybbøl, der hørte til Nybøl Herred:
 Christians Sogn
 Dybbøl Sogn
 Sankt Marie Sogn
 Ulkebøl Sogn

Borgmestre

Noter 

Als
Kommuner i Danmark (1970-2006)
Kommune (1970-2006)
1970-2006
Haderslev Kommune (1970-2006)

Haderslev Kommune i Sønderjyllands Amt blev dannet ved kommunalreformen i 1970. Ved strukturreformen i 2007 blev den udvidet til den nuværende Haderslev Kommune ved indlemmelse af Gram Kommune, Vojens Kommune, Bevtoft Sogn i Nørre Rangstrup Kommune og de 3 sydligste sogne i Christiansfeld Kommune – Bjerning Sogn, Fjelstrup Sogn og Hjerndrup Sogn – som ved en folkeafstemning valgte at komme til Haderslev Kommune.

Tidligere kommuner 
Haderslev havde været købstad, men det begreb mistede sin betydning med kommunalreformen. I 1966 blev købstaden lagt sammen med en sognekommune:

Ved selve kommunalreformen blev 9 sognekommuner lagt sammen med Haderslev Købstad til Haderslev Kommune:

Hertil kom Ladegård ejerlav i Bjerning Sogn og Sillerup ejerlav i Fjelstrup Sogn. Begge sogne kom ellers til Christiansfeld Kommune.

Sogne 
Haderslev Kommune bestod af følgende sogne, alle fra Haderslev Herred:
 Gammel Haderslev Sogn
 Grarup Sogn
 Haderslev Vor Frue Domsogn
 Halk Sogn
 Hoptrup Sogn
 Moltrup Sogn
 Sønder Starup Sogn
 Vilstrup Sogn
 Vonsbæk Sogn
 Øsby Sogn
 Åstrup Sogn

Byråd 
Byrådets 31 medlemmer fordelte sig således i 2006:
 Socialdemokraterne: 13 medlemmer
 Det Konservative Folkeparti: 1 medlem
 Socialistisk Folkeparti: 1 medlem
 Kristendemokraterne: 1 medlem
 Dansk Folkeparti: 2 medlemmer
 Venstre: 13 medlemmer

Borgmestre 
 Nicolai Svendsen (1920) (Den danske gruppe)
 Thorvald Møller (1920-1922) (Den danske gruppe)
 Laurentius Christensen (1922-1929) (Den danske fællesliste)
 Andreas Thulstrup (1929-1946) (Venstre)
 Orla Christensen (1946-1954) (Det Konservative Folkeparti)
 Peter Olesen (1954-1970) (Socialdemokratiet)
 Hans Christian Carstensen (1970-1981) (Det Konservative Folkeparti)
 Kurt Dørflinger (1982-1989) (Socialdemokratiet)
 Gunner Nielsen (1990-1993) (Det Konservative Folkeparti)
 Karen From (1994-2001) (Venstre)
 Jens Christian Gjesing (2001-2005) (Socialdemokratiet)
 Hans Peter Geil (2006-2010) (Venstre)
 Jens Christian Gjesing (2010-) (Socialdemokratiet)

Rådhus 
Haderslev Kommunes rådhus på Gåskærgade 26 er opført i 1975.

Noter 

Kommuner i Danmark (1970-2006)
Administrative enheder i Sønderjylland (under den danske stat)
Haderslev Kommune
Aabenraa Kommune (1970-2006)

Aabenraa Kommune i Sønderjyllands Amt blev dannet ved kommunalreformen i 1970. Ved strukturreformen i 2007 blev den udvidet til den nuværende Aabenraa Kommune ved indlemmelse af Bov Kommune, Lundtoft Kommune, Rødekro Kommune og Tinglev Kommune.

Tidligere kommuner 
Aabenraa havde været købstad, men det begreb mistede sin betydning med kommunalreformen, hvor 2 sognekommuner blev lagt sammen med Aabenraa Købstad til Aabenraa Kommune:

Hertil kom dele af Søst, Rise, Brunde og Rise-Hjarup ejerlav fra Rise Sogn i Rødekro Kommune.

Sogne 
Aabenraa Kommune bestod af følgende sogne:
 Ensted Sogn (Lundtoft Herred)
 Løjt Sogn (Rise Herred)
 Aabenraa Sogn (Rise Herred)

Borgmestre

Rådhus 
Aabenraa Kommunes gamle rådhus på Storegade 30 blev opført i 1828-30. Det var tegnet af C.F. Hansen og blev fredet i 1932. Det nye rådhus på Skelbækvej 2 er opført i 1977-80.

Noter 

Kommuner i Danmark (1970-2006)
Aabenraa Kommune
Guitartuner

En guitar tuner er en elektronisk enhed, der kan bruges til at stemme en guitar (guitar tuning).

Funktionalitet 
En tuner virker som regel ved, at man plugger sit jack-stik fra guitaren og over i tuneren. Først vælger man på tuneren, den tone man vil stemme den udvalgte streng i. Ved anslag af en streng, opfanger tuneren frekvensen og sammenligner med den fastlagte frekvens for den valgte tone, og kan herefter fortælle brugeren om strengen skal stemmes lysere eller dybere. Ved at prøve sig lidt frem, bliver strengen til sidst stemt i den korrekte frekvens, hvilket tunere markerer på forskellig vis. På nogle lyser f.eks. en grøn lampe.

Se også 
 Guitar
 Guitar tuning
 Stemmegaffel

Tuner
Gaspard-Gustave Coriolis

Gaspard-Gustave Coriolis (født 21. maj 1792, død 19. september 1843) var fransk videnskabsmand, der som den første beskrev Corioliskraften i 1835.

Han voksede op i Nancy, hvor hans far, Jean-Baptiste-Elzéar Coriolis var fabrikant. Gaspard-Gustave Coriolis tog til Paris for at studere og blev senere professor i mekanik.

Eksterne henvisninger 

Professorer fra Frankrig
Matematikere fra Frankrig
Mekanik
Fysikere fra Frankrig
Steve Reich

Steve Reich (født 3. oktober 1936) er en amerikansk komponist og én af pionererne inden for minimalistisk musik.

Han dannede i 1966 sit eget ensemble, "Steven Reich and Musicians" som han turnerede med og siden har indspillet en betydelig del af hans musik.

Har skrevet en del værker fra 1960erne og frem til 1999.

Referencer

Eksterne henvisninger 

 www.stevereich.com
 Classical Music Pages: Steve Reich biografi 

Komponister fra USA
Klassiske komponister fra det 20. århundrede
Roger Reynolds

Roger Reynolds (født 18. juli 1934) i USA. 

Han er meget produktiv inden for mange genrer: kammermusik, symfonisk og elektroakustisk musik, har også skrevet scenemusik.

Komponister fra USA
Fiduso

Fiduso (Folkefronten af Intelligente Danskere til Udvikling af Sproglig Omhu) er en forening af sprogligt interesserede, der arbejder for bedre sprogbrug.

Udgangspunktet for Fiduso var særskrivninger, dvs. ord, der burde være sammenskrevet, som for eksempel adamsæble, men i stedet bliver delt adams æble. Imidlertid blev det hurtigt klart, at der er flere andre generelle fejl, som også fortjener opmærksomhed. Derfor handler Fiduso nu om sproglig omhu i alle former. Fiduso er opstået i tilknytning til nyhedsgruppen dk.kultur.sprog, men er åben for alle interesserede.

Medlemmer 

Fiduso har i alt 1793 medlemmer (pr. 10. november 2010). Du kan se det nuværende medlemstal på Fidusos hjemmeside .

Eksterne links

Fidusos hjemmeside 

Foreninger fra Danmark
Dansk sprog
Terry Riley

Terry Riley (født 24. juni 1935) er en amerikansk minimalistisk komponist og musiker.

Riley har skrevet mange værker for ensembler, soloværker for keyboard og sopransaxofon samt strygekvartetter. I 1980'erne begyndte han at skrive musik med en blanding af indiske og vestlige træk, hvilket især fremgår af en opera fra 1990'erne og nogle klaverværker.

Udvalgte værker 
 A Rainbow in Curved Air
 The Harp of New Albion (1986)
 In C (1964) var måske det første stykke musik i den minimalistiske stil.
 Shri Camel (1980)
 Salome Dances for Peace
 Chanting the Light of Foresight
 Persian Surgery Dervishes
 Sun Rings
 Church of Anthrax, med John Cale

Eksterne henvisninger og noter 

Komponister fra USA
Operakomponister fra USA
Klassiske komponister fra det 20. århundrede
Klassiske komponister fra det 21. århundrede
George Rochberg

George Rochberg (5. juli 1918 i Paterson , New Jersey, USA – 29. maj 2005 i Philadelphia, USA) var en amerikansk komponist.

Musikalsk materiale er for ham ikke historisk bundet, det er et middel i udtrykkets tjeneste, og han afviser, at musik må være nyskabende og original for at være sand. Hans musikalske forbillede er Ludwig van Beethoven. Han har skrevet 6 symfonier og en hel del orkesterværker og kammermusik. Han var serialist, men slog over i at komponere i tonal stil.

Udvalgte værker 

 Symfoni nr. 1 (i 5 satser) (1948-1958, Rev. 1977, 2002-2003) - for orkester
 Symfoni nr. 2 (1955-1956) - for orkester
 Symfoni nr. 3 (1966-1969) - for dobbelt kor, kammerkor, solister og orkester
 Symfoni nr. 4 (1976) - for orkester
 Symfoni nr. 5 (1984-1985) - for orkester
 Symfoni nr. 6 (1986-1987) - for orkester
 Kammersymfoni (1953) - for kammerorkester
 "Den selvsikre mand" (1982) - opera
 Klarinetkoncert (1996) - for klarinet og orkester
 Obokoncert (1983) - for obo og orkester
 "Stjernetegn (En cirkel på 12 stykker)" (1964–1965) - for orkester
 7 Strygekvartetter (1952, 1959-1961, 1972, 1977, 1978, 1978, 1979)

Eksterne henvisninger 
  om George Rochberg på www.musicweb-international.com 

Komponister fra USA
Albert Roussel

Albert Charles Paul Roussel (født 5. april 1869, død 23. august 1937) var en fransk komponist.

Rejser til Indien og Sydøstasien tilførte hans musik eksotiske træk. Han har komponeret 4 symfonier, orkesterværker, koncertmusik, kammermusik, sange, operaer og balletter.

Hans fineste værker lyser af lyrisk intensitet og personlig klangkolorit.

Udvalgte værker  

 Symfoni nr. 1 "Skovdigtet" (1904-1906) - for orkester
 Symfoni nr. 2 (1919–1921) - for orkester
 Symfoni nr. 3 (1929–1930) - for orkester
 Symfoni nr. 4 (1934) - for orkester
 Sinfonietta (1934) - for strygeorkester
 "Evokationer" (1910-1911) - for orkester
 Klaverkoncert (1927) - for klaver og orkester
 Koncert(1926-1927) - for kammerorkester
 "Suite" (1926) - for orkester 
 "Til en forårsfest" (Symfonisk digtning) (1920) - for orkester
 "Lille suite" (1929) - for orkester
 "Flamsk Rapsodi" (1936) - for orkester

Eksterne henvisninger 
 

Komponister fra Frankrig
Edmund Rubbra

Edmund Rubbra (23. maj 1901 i Northampton, England – 13. februar 1986 i Gerrards Cross, Bucks, England) var en engelsk komponist.

Med sine 11 symfonier var han en af de betydeligste repræsentanter for engelsk symfonisk musik i midten af 1900-tallet.

Hans stil er præget af hans store interesse for 1500-tallets vokalmusik, og han har skrevet en del korværker, bl.a. tre messer, som dog ikke lyder særlig gammeldags.

Udvalgte værker  

 Symfoni nr. 1 (1935–1937) - for orkester
 Symfoni nr. 2 (1937, Rev. 1950) - for orkester
 Symfoni nr. 3 (1938–1939) - for orkester
 Symfoni nr. 4 (1940–1942) - for orkester
 Symfoni nr. 5 (1947–1948) - for orkester
 Symfoni nr. 6 (1953–1954) - for orkester
 Symfoni nr. 7 (1956–1957) - for orkester
 Symfoni nr. 8 "Hyldest til Teilhard de Chardin" (1966–1968) - for orkester
 Symfoni nr. 9 "Opstandelse" (Den hellige Symfoni) (1968–1972) - for kor og orkester 
 Symfoni nr. 10 "Kammersymfoni" (1974) - for orkester
 Symfoni nr. 11 "Til Colette" (1980) - for orkester
 Sinfonietta (1986) - for stort strygeorkester

Kilde 
 Om Edmund Rubbra 

Komponister fra England
Klassiske komponister fra det 20. århundrede
Personer fra Northampton
Carl Ruggles

Carl Ruggles (11. februar 1876 – 24. oktober 1971) var en amerikansk komponist. 

Han søgte at anvende 12 toners ligeberettigede og at undgå treklange og tonale forbindelser. Musikken kan minde om den atonale musik hos Webern, den er koncentreret om sparsomlighed i sit udtryk, og den synes som regel at være konstrueret ud fra nogle få melodiske intervaller. Han arbejdede imidlertid intuitivt og anvendte ikke bevidst tolvtoneteknik.

Eksterne henvisninger 
 The Carl Ruggles Page 

Komponister fra USA
Klassiske komponister fra det 20. århundrede
Frederic Rzewski

Frederic Rzewski (født 13. april 1938, død 26. juni 2021) var en amerikansk komponist og pianist. 

Et voksende politisk engagement førte til, at han fra 1970'erne og fremefter i stigende grad inddrog folkemusikalsk materiale, og hans musik blev mere direkte og kommunikerende. 

Hans mest kendte værk er klavervariationerne over den chilenske revolutionssang "El pueblo unido jamás será vencido".

Komponister fra USA
Klassiske komponister fra det 20. århundrede
Amerikanere i 1900-tallet
Amerikanere i 2000-tallet
H.O. Lange

H.O. Lange kan henvise til flere personer:

 H.O. Lange (bibliotekar) (1863-1943) – dansk ægyptolog og bibliotekar (Hans Ostenfeld Lange)
 H.O. Lange (fabrikant) (1877-1961) – dansk fabrikant og generalkonsul (Hans Ove Lange)
 H.O. Lange-prisen – opkaldt efter førstnævnte
Carl Ferdinand Allen

Carl Ferdinand Allen (født 23. april 1811 i København, død 27. december 1871 på Frederiksberg) var en dansk historiker og professor, dog uddannet cand.theol.

Allens navn som historiker blev allerede slået fast i 1840 med Haandbog i Fædrelandets Historie, der siden er kommet i mange oplag. 18. maj 1851 blev han ansat i et midlertidigt docentur i historie og 17. august 1862 professor Rostgardianus, en stilling han beholdt til sin død.

Eksterne henvisninger 
 

 Biografi i Dansk biografisk leksikon 1. udgave.

Historikere fra Danmark
Professorer fra Københavns Universitet
Teologer fra Danmark
Danskere i 1800-tallet
Medlemmer af Videnskabernes Selskab
Faglitterære forfattere fra Danmark
Personer fra København
Riddere af Dannebrog
Dansksprogede forfattere fra Danmark
Alumni fra Københavns Universitet
Andrzej Sapkowski

Andrzej Sapkowski (født 21. juni 1948 i Łódź) er en populær polsk fantasy-forfatter. Han er mest kendt for sine bøger om witcheren Geralt fra Rivia.

Sapkowski startede sin forfatterkarriere med novellen ”Wiedźmin” (”Witcheren”) som blev trykt i det polske månedsblad Fantastyka i 1986. I de følgende år fik han trykt flere noveller, og disse er senere blevet udgivet som novellesamlingen Det sidste ønske der udgør første bind af Witcher-serien.

På grundlag af Sapkowskis bøger om witcheren er der blevet skabt flere andre kulturprodukter, både i forfatterens hjemland og på den internationale scene:

En serie af computerspil udviklet af CD Projekt RED i tre dele: The Witcher (2007), The Witcher 2: Assassins of Kings (2011) og The Witcher 3: Wild Hunt (2015).

En polsk spillefilm (2001) og en polsk tv-serie (2002), begge instrueret af Marek Brodzki og med Michał Żebrowski i hovedrollen.

En engelsksproget serie produceret af Netflix, med Henry Cavill i hovedrollen og med bl.a. Lars Mikkelsen og Kim Bodnia i biroller. Første sæson havde premiere 20/12 2019, anden sæson 17/12 2021.

En tegneserie med tekst af Maciej Parowski og tegninger af Bogusław Polch, udgivet i seks bind i 1993-95, genudgivet i en etbindsudgave i 2015.

En musical som havde premiere 15/9 2017 på Teatr Muzyczny i Gdynia.

Sapkowski har modtaget en lang række priser og udmærkelser, heriblandt Janusz A. Zajdel-prisen i 1990, 1992, 1993, 1994 og 2002, David Gemmell Legend Award i 2009, European Science Fiction Societys ærespris ”European Grand Master” i 2010, Gloria Artis sølvmedalje (uddelt af Polens kulturminister) i 2012 og World Fantasy Award i 2016.

Sapkowskis bøger er blevet oversat til en lang række sprog, heriblandt bulgarsk, dansk, engelsk, estisk, finsk, fransk, hollandsk, hviderussisk, italiensk, kinesisk, litauisk, portugisisk, russisk, serbisk, slovakisk, spansk, svensk, tjekkisk, tysk, ukrainsk og ungarsk.

Bibliografi 
Serien om witcheren:

 Ostatnie życzenie, 1993 (da.: Det sidste ønske – Gyldendal, 2016)
 Miecz przeznaczenia, 1992 (da.: Skæbnens sværd – Gyldendal, 2017)
 Krew Elfów, 1994 (da.: Elverblod – Gyldendal, 2019)
 Czas pogardy, 1995 (da.: Foragtens tid – Gyldendal, 2020)
 Chrzest ognia, 1996 (da.: Ilddåb – Gyldendal, 2022)
 Wieża Jaskółki, 1997 (da.: Svaletårnet – Gyldendal, 2023)
 Pani jeziora, 1999
 Sezon Burz, 2008

To yderligere noveller med tilknytning til witcher-universet findes desuden i novellesamlingen Maladie i inne opowiadania, 2012.

Trilogien om husitterkrigene:

 Narrenturm, 2002
 Boży bojownicy, 2004
 Lux perpetua, 2006

Andre værker:

Oko Yrrhedesa, 1995

Rękopis znaleziony w Smoczej Jaskini, 2001

Żmija, 2009

Eksterne henvisninger 

 Andrzej Sapkowski på Gyldendal.dk
 Andrzej Sapkowski på Culture.pl

Romanforfattere fra Polen
Fantasyforfattere
Novelleforfattere fra Polen
Personer fra Łódź
SKUB

SKUB er et skoleudviklings- og udbygningsprojekt i Gentofte Kommune i perioden 1998-2007. Forløbet inkluderer udvikling og ud- og ombygning af kommunens 12 skoler og fritidshjem (GFO). 

Målet med SKUB-projektet er, at Gentofte Kommune skaber et skolevæsen, hvor børn og unge trives bedre og lærer mere end de overordnede læringsmål i Danmark foreskriver. Et skolevæsen som styrker faglige, sociale og personlige færdigheder, og et skolevæsen der løbende fornyer sig og er fremsynet. 

I forløbet udvikler hver skole og GFO sin unikke pædagogiske vision og praksis. Dagligdagen organiseres på nye måder, og bygningerne ændres for at skabe de bedste rammer for den ny hverdag. Udviklingen formes i dialog mellem distriktets brugere. Det sker i tæt samarbejde med kommunens SKUB-gruppe.

Ekstern henvisning 
 SKUBs hjemmeside

Pædagogik
Almöbroen

Almöbroen (sv. Almöbron, eller Tjörnbron) forbinder øerne Källön og Tjörn i skærgården nordvest for Göteborg. Den 18. januar 1980 blev broen påsejlet af et norsk tankskib, Star Clipper, hvorefter den styrtede sammen. 8 personer omkom, da de ikke i tide blev opmærksomme på at broen var styrtet sammen og derfor kørte ud over klippen i deres biler. Den var dengang Sveriges længste buebro. Den blev genopført som en skråstagsbro og genåbnet for trafik den 9. november 1981.

Se også
Alnöbroen 

Broer i Sverige
Skråstagsbroer
Tjörns kommun
Elektrolyse

.
Elektrolyse er en måde at adskille et stof på ved hjælp af elektricitet. Ordet elektrolyse blev skabt/opfundet af videnskabsmanden Michael Faraday.

Sætter man jævnstrøm til en væske i et elektrolysekar, vil væskens positive ioner blive tiltrukket af katoden, mens væskens negative ioner vil blive tiltrukket af anoden. 

Et eksempel kunne være at adskille saltsyre. Saltsyre består af hydrogen-ioner og klorid-ioner. Hydrogenionen har ladningen + og vil derfor trække sig mod katoden, mens kloridionen har ladningen – og den vil derfor bevæge sig mod anoden. Når ionerne rammer anoden/katoden vil de blive omdannet til rene grundstoffer. Da både hydrogen og klor er gasser, vil disse stige op fra væsken, da gasser jo er en hel del lettere end væske. For at bevise vores teori om reaktionen, bliver man nødt til at stille to reagensglas på bunden af elektrolysekarret og lade gassen stige op i disse. Herved kan man teste, hvorvidt teorien passer ved først at tage det reagensglas, der var placeret over katoden og sætte en glødepind ned i reagensglasset, da hydrogen er brandfarligt vil den brænde i en reaktion med i forbindelse med luftens oxygen. Ved reagensglasset, der var placeret over anoden, vil man kunne lugte klorets tilstedeværelse –, det burde gerne lugte i stil med en tur i svømmehallen. Indåndning skal dog undgåes, da det er sundhedsskadeligt.

Elektrolyse bliver anvendt ved overfladebehandling af metaller.

Elektrolyse er en af måderne at danne ren hydrogen på.

Katolyse 
Katolyse er betegnelsen på den form for elektrolyse, hvor det er katoden, der bliver opløst i modsætning til i et traditionelt elektrolyseanlæg, hvor anoden opløses. Det er et varemærke som ejes af Guldager A/S

Kilder/referencer

Eksterne henvisninger 

 Elektrolyse (tysk)
Royal Ulster Constabulary

Royal Ulster Constabulary (forkortet RUC) var den nordirske politistyrke 1922-2001. Styrken var generelt stærkt anti-katolsk, og blev afløst af den mere afbalancerede Police Service of Northern Ireland (PSNI) i 2001.
 

Politi i Storbritannien
Nordirland
Darwin

Darwin har flere betydninger:
 Charles Darwin (1809-1882) – en engelsk videnskabsmand.
 Darwin (Falkland) – en mindre bebyggelse på Falklandsøerne.
 Darwin (Australien) – en by i Australien.
 Darwin-kernen – kernen i styresystemet Mac OS X.
 Darwin (månekrater) – et nedslagskrater på Månen.